ตามที่บอกเลยค่ะ มีอะไรกับแฟนแล้วถุงยางเกิดฉีกขาดหลังจากนั้นก็กินยาคุมฉุกเฉินไป ตอนนี้ประจำเดือนยังไม่มาเดือนกว่า หรือเป็นเพราะว่าหนูทำงานเลิกดึกพักผ่อนน้อย แต่ลองเทสแล้วขึ้น2ขีด แต่ไม่มีอาการคนท้องใดๆทั้งสิ้น บวกกับช่วงนี้เครียดหลายๆเรื่องด้วยค่ะ
สวัสดีค่ะ มม,หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสที่จะตั้งครรภ์จึงยังมีได้ดังนั้น หากประจำเดือนไม่มา และได้ตรวจหาการตั้งครรภ์อย่างถูกต้อง และอ่านผลทดสอบภายในไม่เกิน 5 นาที แล้วพบ 2 ขีด ก็แสดงว่ามีการตั้งครรภ์เกิดขึ้นค่ะ แต่หากไม่แน่ใจว่าทดสอบถูกต้องหรือไม่ ก็อาจลองตรวจซ้ำดูอีกครั้งค่ะ ทั้งนี้ เมื่อเกิดการตั้งครรภ์ขึ้น ประมาณ 2 สัปดาห์ขึ้นไปหลังจากขาดประจำเดือน จึงจะเริ่มแสดงอาการของการตั้งครรภ์ หรือในบางรายอาจไม่มีอาการแสดงอะไรเลยก็ได้